TIEDOTE Hyvinkäällä 18.5.2015

Hyvinkää Ringeten edustusjoukkue pelaa kaudella 2015-2016 Ringeten naisten Ykkössarjaa. Joukkue koostuu pääosin hyvinkääläisistä tai Hyvinkää Ringetteä aikaisemminkin edustaneista pelaajista. Maajoukkueessa vuonna 2013 Suomea edustanut Mira Sydänmaa sekä hänen lisäkseen nykyiseen maajoukkuerinkiin kuuluvat Pauliina Auvinen, Elina Tahvanainen sekä Camilla Tuomi tekevät paluun Hyvinkäälle; Auvinen EKS Espoosta ja Sydänmaa, Tahvanainen sekä Tuomi Blue Ringsistä Tuusulasta.

RNK Raisiossa SM-pronssia viime kaudella voittanut maalivahti Taina Jääskeläinen palaa Hyvinkäälle, sekä myöskin Sanni Korhonen ja Emmi Jusslin, jotka pelasivat viime kaudella ykkössarjaa Helsinki Ringetessä, joka nousi kauden päätteeksi SM-sarjaan. Aiemmin Ykkössarjassa Järvenpään Haukkoja edustaneet Hyvinkää Ringeten kasvatit Moona Majuri ja Noora Väisänen palaavat takaisin Hyvinkää Ringetteen. Nelli Kyttänen edusti viime kaudella Blue Ringsin B-junioreita, ja palaa niinikään Hyvinkään paitaan. Omista junioreista edustusjoukkueeseen nousevat N-joukkueessa viime kaudella pelannut Juulia Kela ja C-junioreissa pelanneet Julia Nikander, Roosa Ravantti ja Riina Sallinen. Rosa Kuronen, joka pelasi jääkiekkoa viime kaudella, palaa Hyvinkäälle edustusjoukkueeseen. Poikkeuksen ”hyvinkääläisyyssääntöön” tuo Blue Ringsin B-junioreita edustanut, nyt Hyvinkäälle siirtynyt maalivahti Heidi Kauremaa, joka kuuluu myös U20-maajoukkuerinkiin.

Edustusjoukkueen päävalmentajana toimii Kim Forsblom, ja häntä avustavat Sini Forsblom ja Noora Vitikainen, jotka kumpikin ovat niinikään myös aiemmin sekä pelanneet että valmentaneet Hyvinkää Ringetessä. Joukkueen huollon toimivuuden takaavat Pekka Takala ja Kari Kyttänen, jotka molemmat ovat myös aiemmin olleet Hyvinkää Ringeten luotettavia huoltajia.